Fredrikstad Soroptimistklubb

Til Norgesunionen

V/ president Grethe Mary Sørensen

**Opprop fra Fredrikstad Soroptimistklubb**

Fredrikstad Soroptimistklubb ser med dyp bekymring på den humanitære situasjonen som ukrainske kvinner og barn befinner seg i enten de er på flukt eller de er i krigssituasjonen.

Ved væpnet konflikt, som nå i Ukraina, lider kvinner uforholdsmessig mye. Kvinner søker sjelden krig men er mest berørt av krig.

* Vi er sterk bekymret for kvinnenes fysiske og psykiske helse. De opplever å måtte legge ut på flukt, forlate sine ektemenn og sønner, miste sine hjem, sin jobb og miste trygghet i tilværelse.
* Vi er sterk bekymret for at unge kvinner og jenter mister verdifull skolegang.
* Vi er sterk bekymret for at ukrainske jenter og kvinner er i faresonen for trafficking, vold og overgrep.

SI har rådgivende status i FN og Fredrikstad Soroptimistklubb oppfordrer Norgesunionen til å bruke den muligheten til å si fra!

Fredrikstad, 25. 03. 2022

Styret i SI Fredrikstad

President Heidi Oehmichen

Kopi: Distriktskontakt Kari Sofie Mitter, Distrikt Øst 1